Catullus 16

**Catullus 16** atau ***Carmen'' 16''' ialah puisi oleh [[Catullus|Gaius Valerius Catullus]] (s. 84 SM – s. 54 SM). Puisi ini ditulis dalam [[matra]] sebelas suku kata dan sangat lucah sehinggakan selepas ia ditemui semula selepas berabad-abad, ia tidak pernah diterjemahkan secara penuh ke bahasa Inggeris sehinggalah abad ke-20. Baris pertamanya, ***Pēdīcābo ego vōs et irrumābō**'' ("Aku akan meliwat dan merodok mukamu"), yang kadangkala digunakan sebagai tajuknya, telah dianggap "antara ungkapan paling kotor yang pernah ditulis dalam [[bahasa Latin]]—atau mana-mana bahasa juga".

''Carmen'' 16 adalah penting dalam bidang sejarah susastera kerana ia [[Penapisan|ditapis]] disebabkan kelucahannya, tetapi juga kerana puisi ini mempersoalkan sekiranya hidup peribadi seorang penyair berkait dengan seninya. Penyair-penyair Latin selepas beliau merujuk puisi ini bukan kerana bahasa cabulnya tetapi sebagai karya penting tentang [[kebebasan bersuara]] dan perbincangan perkara-perkara tabu yang mencabar norma tatasusila budaya atau moral pada zaman itu. [[Ovidius|Ovid]], [[Plinius yang Muda|Pliny yang Muda]], Martial dan Apuleius semuanya menggunakan Catullus sebagai contoh untuk menegaskan bahawa walaupun penyair patut menjaga maruah diri, puisi-puisinya tidak patut dikekang.

 

== Konteks sosial dan sastera ==

Puisi ini menimbulkan persoalan tentang apakah hubungan sebenar penyair, atau hidupnya, dengan karyanya.   Catullus menyampaikan puisi ini kepada dua lelaki, Furius dan Aurelius. Furius merujuk kepada Marcus Furius Bibaculus, seorang penyair abad pertama SM yang ada hubungan sulit dengan Juventius, yang Catullus cintai tanpa berbalas. Aurelius merujuk kepada Marcus Aurelius Cotta Maximus Messalinus, seorang konsul atau senator abad pertama SM, semasa dinasti Julius-Claudius.

Kedua-dua lelaki muncul dalam ''"kitaran" Furius dan Aurelius Catullus'', dalam puisi [[Catullus 11|11]], [[Catullus 15|15]], [[Catullus 21|21]], [[Catullus 23|23]], [[Catullus 24|24]] dan [[Catullus 26|26]]. ''Kitaran'' ini merenungkan tema-tema seksual kecuali Catullus 11 yang menggunakan bahasa kesat terhadap mereka berdua. Furius dan Aurelius juga dikatakan antara kawan rapat Catullus, kumpulan yang mereka namakan ''comites Catulli''. Menurut Catullus 16, Furius dan Aurelius berasa puisi-puisi Catullus ''molliculi'' ("lembut" atau "halus"), mengatakan yang Catullus seorang penyair pondan. Menurut T.P. Wiseman, Catullus bercakap tentang dirinya dengan bahasa feminin termasuklah dalam puisi-puisi cinta beliau. Sikap lembut Catullus ini menyebabkan beliau mudah dibuli dalam dunia elit Rom. Kritikan Furius dan Aurelius ditujukan pada Catullus 5, berdasarkan baris 13 yang menyebut tentang "beribu-ribu ciuman". Kenneth Quinn mengatakan:

Catullus menghina mereka berdua dan mengancam akan [[Rogol|merogol]] mereka. Menurut TP Wiseman, Catullus menggunakan bahasa lucah untuk menunjukkan bahawa puisi "lembut" lebih mengghairahkan daripada bercakap tentangnya secara terus-terang kepada orang yang tidak berbudaya. Menurut Thomas Nelson Winter, Catullus juga mungkin mengatakan yang beliau boleh hidup bermoral (79.16), walaupun mengamalkan [[pederasti]] (puisi 14, 109) dan mencintai seorang wanita yang sudah berkahwin bernama Lesbia (puisi 83).

Craig Arthur Williams berkata Catullus 16 menunjukkan bahawa nilai maskuliniti ([[Nilai murni|''vir'']]) dalam pandangan orang Rom tidak terjejas jika dia meliwat lelaki lain, malah dia lebih bersifat jantan. Mary Beard pula berasa puisi ini ironik:


== Teks Latin dan terjemahan ==



== Perkataan-perkataan seksual ==
Latin ialah bahasa yang amat sesuai untuk menceritakan perbuatan seksual, seperti ''pedicabo'' dan ''irrumabo'', yang hadir dalam baris pertama dan terakhir puisi ini. Perkataan ''pedicare'' ialah kata kerja transitif, yang bermaksud "memasukkan [[Zakar Manusia|zakar]] diri sendiri ke dalam [[dubur]] orang lain". Perkataan ''pathicus'' dalam baris 2 merujuk kepada orang yang di posisi menerima, yakni orang yang diliwati. Perkataan ''irrumare'' juga kata kerja transitif, yang bermaksud "memasukkan zakar seseorang ke dalam mulut orang lain untuk menyusu", dan berasal daripada perkataan Latin **', yang bermaksud "ambing" (konotasi "memberi sesuatu untuk dihisap"). Seorang lelaki yang menghisap zakar dipanggil seorang *[[Fellatio|fellator]]* atau *pathicus* (baris 2). Catullus tidak mengesahkan atau menafikan dakwaan Aurelius dan Furius bahawa dirinya "*bukan lelaki*", kerana walaupun perkataan "*irrumare*" dan "*pedicare*" ada makna harfiah perbuatan seksual (yakni menerima dilulur dan diliwat), dua perkataan ini juga mungkin digunakan hanya untuk mengatakan "*pergi jahanam*".

## Pedagogi
Paul Allen Miller, Profesor Kesusasteraan Perbandingan dan Klasik di Universiti Carolina Selatan, mencadangkan bahawa Catullus 16 mengandungi maklumat mengenai:

# kebolehubahan sejarah tentang kelakuan apa yang boleh diterima dalam masyarakat
# identiti seksual adalah direka
# peranan dan tujuan jantina
# betapa kuasa dan rintangan sentiasa ada di sekeliling kita
# betapa menegur dan mengilhamkannya puisi

## Catatan


## Bibliografi

* 
* 
* 
* 
* 
* Selden, D. L. (2007), "Ceveat lector: Catullus and the Rhetoric of Performance" in *Catullus* (Oxford Readings in Classical Studies), ed. J. Gaisser. Oxford: Oxford University Press: 490-559. ISBN  0199280355

## Pautan luar

* Terjemahan alternatif daripada Negenborn
* Teks Latin dengan ulasan (pergi ke puisi 11 dan 16 untuk komen tentang c. 16)
* Terjemahan dan komentari pada baris 5-6
* Versi imbasan c.16